સામાન્ય રીતે પ્રવાસીઓ સંગ્રહાલયમાં ઓછા જતા હોય છે, એમાં પણ બાળકોને સંગ્રહાલનું ખાસ આકર્ષણ હોતું નથી, પરંતુ સાપુતારા આદિવાસી સંગ્રહાલયની વાત તદ્દન જુદી છે. સાપુતારા પોતે એક નાનું પ્રવાસી સ્થળ છે. તેમાં પણ તેનું મુખ્ય બજાર ઘણું નાનું. આવા મુખ્ય બજારને અડીને આ સંગ્રહાલય આવેલું છે અને આથી જ અહીં આવતા દરેક પ્રવાસીની એ નજરમાં આવે છે તથા દરેક પ્રવાસી આ સંગ્રહાલયની મુલાકાત લે છે. આવો, આજે આપણે પણ સાપુતારાની સફરે જઈને આ સંગ્રહાલયને શબ્દથી નિહાળીએ.